กรุงไทยจัดกู้ดอกต่ำในงานเอสเอ็มอีไทยแลนด์เอ็กซ์โป
กรุงไทยจัดโปรโมชั่นสนับสนุนเอสเอ็มอีแบบครบวงจร ให้ดอกเบี้ยต่ำในงาน เอสเอ็มอีไทยแลนด์เอ็กซ์โป
31 ส.ค. 2553

กรุงไทยจัดโปรโมชั่นสนับสนุนเอสเอ็มอีแบบครบวงจร ให้ดอกเบี้ยต่ำในงาน เอสเอ็มอีไทยแลนด์เอ็กซ์โป
นายเวทย์ นุชเจริญ ผู้ช่วยกรรมการผู้จัดการอาวุโส สายงานธุรกิจขนาดกลาง ธนาคารกรุงไทย เปิดเผยว่า ธนาคารร่วมกับบริษัทในเครือนำผลิตภัณฑ์และบริการทางการเงิน ร่วมงาน SMEs Thailand Expo 2010 ระหว่างวันที่ 2-5 กันยายน 2553 ณ ศูนย์การแสดงสินค้าและการประชุม อิมแพค เมืองทองธานี ภายใต้แนวคิด บริการสะดวก ชีวิตสบาย กับ กรุงไทยเอสเอ็มอีโดยมีบริการที่หลากหลายครบวงจร เช่น สินเชื่อกรุงไทยแฟคเตอริง สินเชื่อเพื่ออนุรักษ์พลังงานและสิ่งแวดล้อม บริการจัดการทางการเงินสำหรับธุรกิจเอสเอ็มอี (KTB SME Easy Plus+) สินเชื่อเพื่อที่อยู่อาศัย ทรัพย์สินพร้อมขาย (NPA) รวมทั้งประกันภัยในรูปแบบต่างๆ กองทุน บัตรเครดิต สินค้าเช่าซื้อ ตลอดจนลิสซิ่ง เพื่อเพิ่มความสะดวกสบายให้กับลูกค้าในเงื่อนไขพิเศษ
ทั้งนี้สินเชื่อกรุงไทยแฟ็กเตอริง เพื่อเพิ่มสภาพคล่องและเงินทุนหมุนเวียนในการดำเนินธุรกิจแก่ลูกค้าเอสเอ็มอีโดยจะรับซื้อและรับโอนสิทธิลูกหนี้การค้า พร้อมจ่ายเงินล่วงหน้าให้แก่ลูกค้า สูงสุด 90% ของมูลค่าลูกหนี้การค้า ภายในระยะเวลา 120 วัน คิดดอกเบี้ยลูกค้ารายย่อยชั้นดี(เอ็มอาร์อาร์) ต่อปี ค่าธรรมเนียม 0.50% ของมูลค่าลูกหนี้การค้า รวมทั้งให้สินเชื่อเพื่ออนุรักษ์พลังงานและสิ่งแวดล้อม ซึ่งคิดอัตราดอกเบี้ยต่ำสุดเพียง 2% ต่อปี ระยะเวลาให้กู้สูงสุด 10 ปี 
นายเวทย์ นุชเจริญ กล่าวว่า ธนาคารยังให้บริการจัดการทางการเงินสำหรับธุรกิจเอสเอ็มอี พร้อมแพ็คเกจบริการรายเดือน เริ่มต้นเพียงเดือนละ 499 บาท ฟรีค่าบริการและค่าธรรมเนียมต่างๆ เช่น บริการจ่ายเงินเดือนพนักงาน โอนเงินระหว่างบัญชี ส่วนลูกค้าที่ Re-finance สินเชื่อเพื่อที่อยู่อาศัย คิดดอกเบี้ย 0% ใน 6 เดือนแรก เดือนที่ 7-12 คิดดอกเบี้ยลูกค้ารายใหญ่ชั้นดี(เอ็มแอลอาร์) ลบ 2.85% ต่อปี หลังจากนั้นคิด เอ็มแอลอาร์ลบ 1% ต่อปี และหากทำประกันชีวิตและประกันอัคคีภัย เสนออัตราดอกเบี้ยพิเศษ โดยในเดือนที่ 7-12 คิด เอ็มแอลอาร์ลบ 3.35% ต่อปี หลังจากนั้นคิด เอ็มแอลอาร์ลบ 1% ต่อปี สำหรับสินเชื่อเพื่อที่อยู่อาศัย Home for Cash เพื่อการอุปโภคบริโภค ไม่ต้องตรวจสอบสภาพและประเมินราคาหลักทรัพย์ประกันใหม่ จนถึงวันที่ 19 ต.ค.นี้
นอกจากนี้ ธนาคารยังนำสินทรัพย์รอการขาย(เอ็นพีเอ) หลากหลายประเภทในทำเลดีทั่วประเทศ จำนวนกว่า 5,000 แปลง มูลค่า 5,000 กว่าล้านบาท ให้ส่วนลดพิเศษสูงสุดถึง 35% พร้อมวงเงินสินเชื่อ 110% ไม่คิดดอกเบี้ยในปีแรก เสียค่าโอนกรรมสิทธิ์ต่ำสุด 1%